Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel pyrkii entistä tehokkaammin -
suojelemaan turvallisuusintressejään kybersektorilla.
Israelin puolustusministeriö takavarikoi -
Iranin terroristikätyreilleen tekemän digivaluuttalähetyksen.
USA, Ranska, Britannia ja Ukraina patistavat YK:ta tutkimaan -
Venäjän harjoittamaa iranilais- lennokkien käyttöä Ukrainaa vastaan.
Israel pyrkii entistä tehokkaammin -
suojelemaan kansallisia turvallisuus- intressejään kybersektorilla, -
johon liittyvät uhat näyttävät olevan kasvussa.
Shin Betin päämajassa järjestettiin kyberviikko, -
johon osallistui kyberalan johtajia kymmenestä maasta, -
mm. Yhdysvalloista, Britanniasta ja Alankomaista.
Pääministeri Benjamin Netanjahu alleviivasi aluksi tarvetta tunnistaa -
ns. pahat toimijat, jotka vainoavat Israelia ja muita samanmielisiä maita.
Israelin kyberpuolustuskyvyt eritoten elintärkeän infran suojelemisessa -
ovat maailmanlaajuisesti tunnettuja.
Netanjahu nosti esiin Israelin suurimman haasteen kyberalalla, -
eli yksityissektorin yrityksiä koskevan sääntelyn puutteen.
Hän tarkoitti toimijoita, jotka eivät ole hallituksen määräysten alaisia.
On oltava kyky säädellä ja päättää, -
mitä sellaiset yritykset ja järjestöt, -
jotka eivät ole suoraan hallituksen alaisia, voidaan velvoittaa tekemään.
Olemme nähdäksemme jääneet tässä haasteessa jälkeen, -
ja voimme oppia teiltä paljon. Osa teistä saattaa olla meitä edellä tässä,-
ja meidän olisi hyvä jakaa tietoja keskenämme.
Tästä suuresta aukosta meidän on nyt huolehdittava.
Israelin kyberviikolla kiinnitettiin paljon huomiota -
järjestäytyneen rikollisuuden ja terrorismin torjuntatoimiin -
sekä Israelin turvallisuusjärjestöjen kokemukseen tältä alalta.
Shin Betin johtaja Ronen Bar -
oli yksi kyberturvallisuus- konferenssin puhujista.
Hän puhui erityisesti valtiollisten toimijoiden keinoista -
lietsoa epävakautta internetin sosiaalisen median alustoilla.
Esimerkkinä kyberkenttää terrorismin vientiin hyödyntävästä tahosta -
Bar mainitsi Nablusista käsin toimivan Leijonanluola-terroriryhmän.
Väkivallan kasvu näkyy -
Nablusissa, Israelin kaupungeissa ja maanteillä.
Leijonanluola edustaa uudentyyppistä terroriryhmää.
Kutsumme sitä Z-sukupolven terrorismiksi.
Se on myös malliesimerkki siitä, -
miten järjestöt tai valtiot hyväksi- käyttävät nuorempia sukupolvia.
Ryhmä ei ole ideologinen. Sillä ei ole sidoksia.
Toiminta alkoi verkossa, samoin rekrytointi.
Se saa tukea "tykkäysten" muodossa.
Voisi sanoa, että "youtubettajien" sijaan meillä on nyt "asetubettajia".
Tämän väkivaltaisen ryhmän takana on Iranin pitkä käsivarsi.
Iran etsii potentiaalisia Z-sukupolven terroristeja -
ja sitten yllyttää, rahoittaa, aseistaa ja kouluttaa heitä.
Kuvio on yksinkertainen: on valtio, jengi ja netti.
Tämä ryhmä, -
jonka joukkomme eliminoivat Nablusissa, -
sai alkunsa älypuhelimissa, ei moskeijassa.
Yhtä kyberviikon tilaisuuksista isännöi-
puolustusministeriön alainen terrorirahoituksen vastainen toimisto.
Tilaisuudessa puolustusministeri Joav Gallant korosti, -
että osa Israelin määrätietoista terrorisminvastaista sotaa on myös -
taistelu niitä toimijoita vastaan, -
jotka rahoittavat terrorismia digivaluutoilla.
Israel on perustamisestaan lähtien -
taistellut monimutkaisten turvallisuusuhkien kanssa.
Teknologian kehittyessä vuosien varrella -
uhat ovat voimistuneet ja monimutkaistuneet entisestään.
Samalla kun jatkamme tinkimätöntä taisteluamme -
terroria, terroristeja ja heidän lähettäjiään vastaan, kuvioon on tullut-
myös uusi taistelukenttä: taistelu terrorismin rahoittajia vastaan.
Gallant paljasti, että Israel on onnistunut takavarikoimaan -
Iranin Quds-joukkoihin, -
Hizbollahiin ja syyrialaisiin terrori- ryhmiin kytkeytyviä digilompakoita.
Haaviin jäi miljoonien dollarien edestä kryptovaluuttaa, -
joka oli tarkoitettu Israelin vastaiseen terrorismiin.
Kyseessä on Israelin näkökulmasta -
laajuudeltaan ennennäkemätön tapaus, -
jossa Hizbollahin ja Iranin Quds-joukkojen johdolla siirrettiin -
miljoonien dollarien edestä varoja terrorismiin.
Hizbollah, Quds-joukot ja syyrialaisterroristit ja -virkamiehet -
ovat tänä vuonna hyödyntäneet digivaluuttaa hankkiakseen varoja -
kolmansien osapuolten viranomaisilta terroristijärjestöille.
Paljastamassamme rahoitusakselissa-
on mukana Hizbollahin korkeita virkamiehiä, -
jotka ovat jo USA:n pakotteiden alaisia osallistuttuaan terrorismiin -
mutta ovat yrittäneet kiertää niitä.
Osana puolustusministerin mandaattiani annoin määräyksen, -
joka mahdollisti varojen takavarikoinnin sekä niiden siirtämisen
Israelin kassaan. Näin tyrehdytettiin ainakin tämän akselin rahavirrat.
Puolustusministeri Gallant totesi tapauksen kertovan siitä, -
miten laajamittaisesti Iran tukee terrorismia maailmalla.
Kuten selvästi nähdään, Iranin johtama akseli, -
jonka lonkerot ovat levinneet kaikkialle Lähi-itään ja maailmalle, -
on tämänkin talousterrorihankkeen takana.
Iran ei ole pelkästään -
Israelin vastaisen terrorismin rahoittaja, kouluttaja ja viejä, -
vaan se vie terrorismia myös -
Eurooppaan, Pohjois-Afrikkaan ja Etelä-Amerikkaan -
ja pyrkii levittäytymään samalla muillekin seuduille.
Muihin uutisiin.
USA, Ranska, Britannia ja Ukraina patistavat yhdessä YK:ta tutkimaan -
Venäjän harjoittamaa iranilais- lennokkien käyttöä Ukrainassa.
Toimillaan Venäjä rikkoo -
YK-turvaneuvoston lauselmaan 2231 nojaavaa kansainvälistä lakia.
Yhdysvallat julkaisi aiemmin tässä kuussa lisätietoa siitä, -
miten Iran on toimittanut Venäjälle -
satoja kamikaze-lennokkeja sekä lennokkituotantoon liittyviä laitteita.
Ukraina ja Britannia ovat toimittaneet YK:lle todisteita -
Ukrainan asevoimien talteenottamista iranilaislennokeista.
Venäjä ei ole ainoastaan hankkinut -
satoja Mohajer- ja Shahed-sarjan lennokkeja Iranista -
rikkoen siten selvästi päätöslauselmaa 2231, vaan se tekee nyt myös -
yhteistyötä Iranin kanssa näiden aseiden valmistamiseksi Venäjällä.
Venäjä on tehnyt näillä lennokeilla viime viikkoina iskuja Kiovaan, -
tuhonnut Ukrainan infrastruktuuria -
sekä tappanut ja terrorisoinut Ukrainan siviilejä.
Thomas-Greenfield sanoi lauselman 2231 antavan YK-sihteeristölle -
valtuudet suorittaa kyseiset tutkimukset.
Venäjän YK-lähettiläs puolestaan torjui väitteen -
ja kiisti lisäksi Venäjän käyttäneen iranilaislennokkeja Ukrainassa.
Tämä ei ole ensimmäinen kerta, kun kuulemme väitteitä siitä, -
että käytämme iranilaisia lennokkeja Ukrainassa.
Torjumme väitteet jyrkästi. Nämä ovat perusteettomia väitteitä -
ja julkeita yrityksiä johtaa kansain- välistä yhteisöä tahallisesti harhaan.
Kollegojemme väitteet eivät kestä tarkastelua, -
eikä niillä näytä olevan oikeudellisia tai teknisiä perusteita.
Heidän oletuksensa rajoittuvat jonkinlaisiin epämääräisiin arvioihin.
He esittävät epäselviä kuvia -
väitettyjen lennokkien tuskin tunnistettavissa olevista jäänteistä.
Venäjän lähettiläs sanoi -
maansa aikovan estää kaikki YK:n yritykset tutkia asiaa, -
sillä väitteet ovat hänen mukaansa perusteettomia.
Sen sijaan iranilaisvirkamiehet ovat jo myöntäneet, -
että Venäjälle on toimitettu lennokkeja aiemmin.
Tunnustus oli kuitenkin vain osittainen.
Tämä länsimaiden käynnistämä mekkala siitä, että Iran on toimittanut-
Venäjälle ohjuksia ja lennokkeja tueksi Ukrainan sotaan, -
on ohjusten osalta täysin hakoteillä.
Lennokkeja koskeva osa pitää paikkansa.
Toimitimme rajoitetun määrän lennokkeja Venäjälle -
useita kuukausia ennen Ukrainan sotaa.
Iranin viralliset edustajat ovat julkaisseet tänään tiedotteen.
He ovat päättäneet myöntää -
toimittaneensa lennokkeja Venäjän terroritarkoituksiin.
Mutta he valehtelivat tässäkin tunnustuksessaan.
Ammumme alas vähintään 10 iranilaislennokkia päivittäin, -
kun taas Iran väittää toimittaneensa -
vain muutamia lennokkeja ennen laajamittaisen hyökkäyksen alkamista.
Kiitos seurasta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa. Huomiseen, jos Luoja suo.
Suomennos: TV7